कमीने

कमिने विशाल भारद्वाज द्वारा निर्देशित एवं शाहिद कपूर, प्रियंका चोपड़ा और अमोल गुप्ते अभिनीत शरारत भरे रहस्य से भरी 2009 की भारतीय फ़िल्म है। इसमें दो भाईयों की एक दिन की कहानी को दिखाया गया है जिनमें से एक तुतलाता है और दूसरा हकलाता है।

कथानक 

गुड्डू और चार्ली (शाहिद कपूर) एक समान जुड़वा भाई हैं और मुम्बई की गलियों में पले बढ़े हैं। दोनों वाक बाधा से ग्रस्त हैं जिनमें चार्ली तुतलाकर बोलता है जबकि गुड्डू बोलते हुए हकलाता है। फ़िल्म की शुरुआत चार्ली के कथा कहने से होती है जिसमें वह कहता है कि वह स्वयं और उसका भाई किसी भी विषय पर एक दूसरे से सहमत नहीं होते और उसका विश्वास है कि पगडंडियों से गुजरकर जीवन के सपने सच करो और वह तीन अपराधी भाइयों के लिए काम करता है।

कलाकार 
 शाहिद कपूर - दो जुड़वा भाई जिनके नाम क्रमशः चार्ली शर्मा और गुड्डू शर्मा हैं। चार्ली तुतलाकर बोलने वाला सट्टेबाज़ है और गुड्डू जो बोलते हुए हकलाता है और एडस जागरुता के लिए एनजीओ में काम करता है।
 प्रियंका चोपड़ा - स्वीटी, गुड्डू से गर्भवती हुई लड़की जिससे गुड्डू बहुत प्यार करता है और वह एक अपराधों की दुनिया के सरताज सुनील शेखर भोपे की बहन है।
अमोल गुप्ते - सुनील शेखर भोपे (भोपे भाऊ), राजनीतिक महत्वाकांक्षा रखने वाला एक मराठी माफ़िया।
 देब मुखर्जी - मुजीब
 शिव सुब्रमण्यम - लोबो
 चन्दन रॉय सान्याल - मिकहैल
 तेंज़िंग निमा - ताशी
 ऋषिकेश जोशी - लेले
 रजताव दत्ता - सुमन
 हरीश खन्ना - अफगानी
 कार्लोस पासा - कजेतन
 एरिक संतोस - रागोस
 पेट्रिकिया बुल - विवियने
 शशांक शिंदे - गणेश
 विजय राज - किशन

संगीत 

विशाल भारद्वाज ने कमीने के गीतों की रचना की है जिसके गीत गुलज़ार ने लिखे हैं। एलबम में पाँच मुख्य गीत, दो रिमिक्स और एक शीर्षक गीत हैं; यह 6 जुलाई 2009 को जारी किया गया। विशाल भारद्वाज के अनुसार गीत "धन टणन" मूल रूप से फ़िल्म के लिए नहीं था लेकिन टीवी शृंखला गुब्बारे के लिए इसका निर्माण किया गया था। फ़िल्म के संगीत ने वाणिज्यिक रूप से अच्छी सफलता प्राप्त की।

सन्दर्भ

बाहरी कड़ियाँ

 
 

भारतीय फ़िल्में
2009 में बनी हिन्दी फ़िल्म